মানব পাচারের তদন্তে ইডির অভিযানে উদ্ধার কোটি টাকা

কলকাতা: মানবপাচারের (Human Trafficking Case) অভিযোগের তদন্তে নেমে কলকাতার বেশ কয়েকটি রেস্তরাঁ, পানশালায় তল্লাশি চালায় ইডি (ED)। এক পানশালা ব্যবসায়ী এবং একজন ইঞ্জিনিয়ারের বাড়িতেই ইডি-এর অভিযান চালায়। সেই অভিযান থেকেই বাজেয়াপ্ত বিপুল নগদ এবং বিলাসবহুল গাড়ি। ১.০১ কোটি টাকার নগদ এবং ডিজিটাল ডিভাইস উদ্ধার করেছে ইডি। বেশ কিছু ব্যাঙ্ক অ্যাকাউন্ট চিহ্নিত করেছেন তদন্তকারীরা। অভিযোগ, সেগুলির মাধ্যমে বেআইনি লেনদেন হয়েছে।

২০১৫ সালের একটি মানব পাচার মামলায় গতকাল ইডি তল্লাশি। আগেই এই মামলায় চার্জশিট জমা দিয়েছিল রাজ্য পুলিশ। শুক্রবার সকাল থেকে দক্ষিণ দমদমের এক ইঞ্জিনিয়ারের বাড়িতে তল্লাশি শুরু করেছিল কেন্দ্রীয় তদন্তকারী সংস্থা। তদন্তে নেমে রাজ্যের একাধিক পানশালা, রেস্তরাঁ থেকে কোটি টাকা উদ্ধার করল এনফোর্সমেন্ট ডিরেক্টরেট। টাকার বান্ডিলের পাশাপাশি দামি গাড়িও বাজেয়াপ্ত করেছেন ইডির তদন্তকারীরা। শনিবার সেসব জায়গায় থেকে এক কোটি টাকারও বেশি নগদ অর্থ উদ্ধার হয়। বান্ডিল বান্ডিল টাকা গুনতে আনা হয় মেশিনও। তল্লাশিতে বেশ কিছু সম্পত্তির নথিও বাজেয়াপ্ত করা হয়েছে। সন্দেহভাজনদের কিছু ব্যাঙ্ক অ্যাকাউন্টও চিহ্নিত করেছেন তদন্তকারীরা, বাজেয়াপ্ত করা হয়েছে দু’টি দামি গাড়ি।

আরও পড়ুন: নিয়ম না মানলে BLO-দের শোকজ, কড়া নির্দেশ কমিশনের

এই চক্রের মূল মাথা জগজিৎ সিং, আজমল সিদ্দিকি, বিষ্ণু মুন্দ্রা – তিনজনকে চিহ্নিত করা হয়েছে। তদন্তকারীরা জানতে পেরেছেন, এরা তিনজনই কোনও না কোনও পানশালা কিংবা রেস্তরাঁর মালিক। তারই আড়ালে মানব পাচারের কাজে সক্রিয় ভূমিকা ছিল এদের। শুধু তাই নয়, এটি একটি বড়সড় চক্র বলেও জানতে পেরেছে ইডি।

অন্য খবর দেখুন